# Anders Lexell

### Wikipedia

Anders Johan Lexell (24. joulukuuta 1740, Turku – 11. joulukuuta 1784, Pietari) oli suomalainen matemaatikko ja tähtitieteilijä. Venäjällä hänet tunnetaan nimellä Andrei Ivanovich Leksel. Hänen nimestään on käytetty myös kirjoitusasuja Anders Johann Lexell tai Johann Anders Lexell.

Lexell opiskeli Turun akatemiassa ja valmistui sieltä vuonna 1760. Hän toimi Uppsalassa vuodesta 1763 apulaisprofessorina ja vuodesta 1766 matematiikan professorina. Lexell kutsuttiin Pietarin akatemiaan vuonna 1768. Hän toimi Pietarin akatemian tähtitieteen professorina vuodesta 1771 ja akateemikkona vuodesta 1783 sekä myös Turun akatemian matematiikan professorina vuosina 1775–80.

Lexell saavutti kansainvälistä mainetta erityisesti pallogeometrian ja komeettojen liikkeen tutkijana. Hän laski Charles Messierin löytämän komeetan D/1770 L1 (Lexell) kiertoradan. Tämä komeetta ohitti Maan vuonna 1770 lähempää kuin mikään muu tunnettu komeetta historiassa. Tarkkaa etäisyyttä ei tunneta, mutta sen on arvioitu olleen 3 miljoonaa kilometriä. Lexell laski komeetalla olleen paljon suuremman perihelin ennen kohtaamista Jupiterin kanssa vuonna 1767, ja ennusti komeetan sinkoutumisen kokonaan ulos aurinkokunnan sisäosista sen kulkiessa vielä lähempää Jupiteria kaksi kierrosta myöhemmin vuonna 1779.

Lexell oli myös ensimmäinen, joka laski Uranuksen kiertoradan pian sen löytämisen jälkeen, ja havaitsi kiertoradasta sen olevan planeetta eikä komeetta. Hän myös huomasi, että Uranuksen kiertoradassa on häiriöitä ja päätteli niiden aiheuttajaksi toisen planeetan (Neptunus), vaikka Neptunuksen sijainnin laskikin vasta paljon myöhemmin Urbain Le Verrier.

Komeetta D/1770 L1 (Lexell) ja asteroidi 2004 Lexell on nimetty hänen mukaansa.

## [muokkaa] Aiheesta muualla

Anders Johan Lexell

Haettu osoitteesta http://fi.wikipedia.org../../../a/n/d/Anders_Lexell_98d3.html

Luokat: Tähtitieteilijät | Suomalaiset matemaatikot | Suomalaiset tähtitieteilijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- 日本語
- Slovenščina
- Svenska